**ДО**

**МИНИСТЪРА НА КУЛТУРАТА**

**Г-Н БОИЛ БАНОВ**

**ДЕКЛАРАЦИЯ**

Националната конференция на българската адвокатура,

* като споделя мотивите на държавите, подписали Конвенцията относно връщане на откраднатите или незаконно изнесени културни ценности, подписана в Рим на 24-ти юни 1995 г.,
* като съзнава фундаменталното значение на опазването на културното наследство за разпространението на културата и за бъдещето на човечеството и прогреса на цивилизацията,
* като изразява безпокойството си от незаконната търговия с културни ценности и непоправимите щети, които тя нанася на културното наследство,
* в израз на загрижеността си за ограбването на безценни археологически обекти и за загубата на незаменими за историята, науката и цялото човечество културни ценности,

призовава Министъра на културата да предприеме необходимите действия за ратифициране от България на Конвенцията относно връщане на откраднатите или незаконно изнесени културни ценности, подписана в Рим на 24-ти юни 1995 г., и в годината, в която Пловдив е Европейска столица на културата, България да се присъедини към страните, които използват Конвенцията в борбата с незаконните сделки с културни ценности.

гр. Пловдив,

15.06.2019 г.